Der er mere end en brand om dagen i Aalborg

Det kostede sidste år hver indbygger 112 kr. at holde Beredskabscenter Aalborg på hjulene. Og de er pengene værd. De deltog i 2006 i slukning af 391 brande - altså mere end en om dagen. Det fremgår af beredskabscentret årsberetning. Beredskabscentret var sidste år også involveret i 127 uheld med farlige stoffer, 28 trafikuheld med fastklemte - og noterer også i årsberetningen, at de oplevede 142 blinde og 31 falske alarmer. De 112 kr. pr indbygger svarer til samlede nettoudgifter på 18,3 mio. kr.